**NOLIKUMS**

**Cenu aptaujai par birojā ēkas Rāmavas ielā 17, Rāmavā energosertifikācijas dokumentu sagatavošanas pakalpojuma sniegšanu**

1. **Vispārīgā informācija**
2. Pasūtītājs un kontaktpersonas:
	1. Pasūtītājs: Sabiedrība ar ierobežotu atbildību “Ķekavas nami”, vienotais reģistrācijas Nr.40003359306, juridiskā adrese: Rāmavas iela 17, Rāmava, Ķekavas pagasts, Ķekavas novads, LV-2111, e-pasts: info@kekavasnami.lv (turpmāk – Pasūtītājs).
	2. Kontaktpersona: par nolikumu - projekta vadītāja asistents Ilgonis Leišavnieks, tālr.: 29296907, e-pasts: ilgonis@kekavasnami.lv, kontaktersona par iepirkuma priekšmetu – būvspeciālists Jānis Ipatjevs, tālr. 26382990 e-pasts – janis.ipatjevs@kekavasnami.lv.
	3. Cenu aptaujas (turpmāk – Iepirkums) procedūru veic ar Pasūtītāja SIA „Ķekavas nami” 2024. gada 15.janvāra valdes sēdes protokola Nr.2-2024 2.punktu apstiprināta Iepirkuma komisija (turpmāk – Iepirkuma komisija).
	4. Iepirkuma nolikums apstiprināts iepirkumu komisijas 2025.gada 25.maija sēdē.
3. Iepirkuma un ar tiem saistītajiem dokumentiem nodrošināta brīva un tieša pieeja Pasūtītāja mājas lapā [www.kekavasnami.lv](http://www.kekavasnami.lv) sadaļā Iepirkumi.
4. Iepirkuma procedūras laikā nav paredzēti nosacījumi informācijas aizsardzībai, kuru Pasūtītājs nodevis piegādātājiem kopā ar tehniskajām specifikācijām.
5. Ja nepieciešams ievērot komercnoslēpumu, Pretendents to norāda savā piedāvājumā.

**II. Iepirkuma priekšmets**

1. Iepirkuma priekšmets – pārskata sagatavošana par pārbūvējamās biroja ēkas Rāmavas ielā 17, Rāmavā, Ķekavas pagastā, Ķekavas novadā pārskata par ekonomiski pamatotiem ēkas norobežojošo konstrukciju un inženiersistēmu energoefektivitāti uzlabojošiem pasākumiem.
2. Ēkai ir izstrādāts pārbūves projekts. Pārbūvējamās ēkas tehniskais raksturojums:
	1. Kopējā platība 340,3 m²;
	2. Apbūves laukums 425,2 m²;
	3. Būvtilpums 1410 m³;
	4. Virszemes stāvu skaits 2, pazemes stāvu nav;
	5. Būves kadastra apzīmējums 8070 007 0914 001.
3. Izstrādātajam dokumentiem jāatbilst nosacījumiem, kas nepieciešami, lai projektu iesniegtu AS “Attīstības finanšu institūcijā Altum” dalībai Eiropas Savienības Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.2.i. investīcijas "Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē un pētniecības un attīstības aktivitātes (t. sk. bioekonomikā))" 1.2.1.2.i.1. pasākuma "Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē)" īstenošanas noteikumiem (Ministru kabineta 20.09.2022. noteikumi Nr.594).
4. Līguma darbības termiņš: līdz saistību izpildei, bet ne ilgāk kā divi kalendārie mēneši jeb 8 (astoņas) nedēļas no līguma parakstīšanas dienas.

 **III. Piedāvājumu iesniegšanas un atvēršanas vieta, datums un laiks**

1. Piedāvājums Iepirkumā ir iesniedzams elektroniski, nosūtot info@kekavasnami.lv līdz **2025.gada 2.jūnijam plkst. 10.00**.
2. Komisija iesniegtos piedāvājumus atver elektroniski pēc piedāvājumu iesniegšanas termiņa beigām.
3. Piedāvājumu vērtēšanu un lēmumu pieņemšanu iepirkumu komisija veic slēgtā sēdē.

 **IV. Prasības attiecībā uz piedāvājuma noformējumu un iesniegšanu**

1. Pieteikums dalībai iepirkumā juridiskai personai, šādu personu apvienībai (piegādātāju apvienība, personālsabiedrība) jebkurā to kombinācijā neatkarīgi no reģistrācijas vai darbības vietas (turpmāk – Pretendents), jāsagatavo latviešu valodā.
2. Pretendents atlases vai kvalifikāciju apliecinošus dokumentus var iesniegt svešvalodā, ja tam pievieno tulkojumu latviešu valodā, atbilstoši Ministru kabineta 2000.gada 22.augusta noteikumu Nr.291 „Kārtība, kādā apliecināmi dokumentu tulkojumi valsts valodā” kārtībai. Pretendenta sagatavotajiem dokumentiem un to atvasinājumiem jābūt noformētiem atbilstoši Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
3. Iesniedzot piedāvājumu, Pretendents to paraksta ar elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. Pieteikumu paraksta Pretendentu pārstāvēt tiesīgā persona, vai persona, kas deleģēta parakstīt piedāvājumu, pievienojot pārstāvību apliecinošu dokumentu.
4. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, atbilstoši PIL 41.panta piektās daļas kārtībai, var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
5. Pieteikuma veidlapas, tehniskais un finanšu piedāvājums jāaizpilda elektroniski atsevišķā elektroniskā dokumentā ar Microsoft Office 2010 vai vēlākas programmatūras versiju rīkiem lasāmā formātā.
6. Piedāvājums jāsagatavo tā, lai nekādā veidā netiktu apdraudēta Pasūtītāja lietvedības sistēmas darbība un nebūtu ierobežota piekļuve piedāvājumā ietvertajai informācijai, tostarp, piedāvājums nedrīkst saturēt datorvīrusus un citas kaitīgas programmatūras vai to ģeneratorus.
7. Pieteikums un finanšu piedāvājums (1.pielikums) ar jāsagatavo atbilstoši Nolikuma pielikumu paraugiem.
8. Ja pretendenta iesniegtais piedāvājums neatbilst Nolikuma prasībām, iepirkumu komisija noraida iesniegto piedāvājumu.
9. Iesniegtie piedāvājumi paliek Pasūtītāja īpašumā, izņemot, ja Pretendents piedāvājumu atsauc.

**V. Prasības pretendentiem un iesniedzamā informācija**

1. Iesniedzamie dokumenti dalībai iepirkumā:
	1. Pretendenta pieteikums dalībai iepirkumā un finanšu piedāvājums (1.pielikums);
	2. Pilnvara, ja nepieciešams;
	3. Pretendenta izpildīto darbu saraksts (2.pielikums);
	4. Personas vai apakšuzņēmēja, ja tāds būs, uz kura spējām balstās Pretendents, brīvas formas apliecinājums par saistību uzņemšanos;
	5. Kvalifikāciju apliecinoši dokumenti atbilstoši Nolikuma 26.punkta prasībām.

25. Pretendents var pievienot citu informāciju pēc saviem ieskatiem, kas apliecina tā kvalifikāciju.

26. Pretendentu kvalifikācijas prasības un iesniedzamie dokumenti kvalifikācijas apliecināšanai:

|  |  |
| --- | --- |
| **Atbilstība profesionālās darbības veikšanai**  | **Iesniedzamie dokumenti kvalifikācijas apliecināšanai** |
| 26.1. Pretendents ir reģistrēts atbilstoši normatīvo aktu prasībām.  | Informāciju par Latvijā reģistrēta Pretendenta reģistrācijas faktu, Pasūtītājs iegūs publiskā datu bāzē. Pretendents var pievienot citus kvalifikāciju apliecinošus dokumentus pēc saviem ieskatiem. |
| 26.2. Pretendents var balstīties uz citu personu vai apakšuzņēmēju iespējām, ja tas ir nepieciešams Līguma izpildei.  Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | Ja Pretendents balstās uz citu personu vai apakšuzņēmēju iespējām, tam jāiesniedz personas vai apakšuzņēmēja, uz kuru iespējām balstās Pretendents, apliecinājums (brīva forma), par tā saimnieciskajām, finansiālajām, tehniskajām vai profesionālajām iespējām.  |
| **Tehniskās un profesionālās spējas** | **Iesniedzamie dokumenti kvalifikācijas apliecināšanai** |
| 26.3. Pretendentam iepriekšējo triju gadu periodā, vai īsākā laika periodā, ja Pretendents ir dibināts vēlāk, ir pieredze vismaz divu iepirkuma priekšmetā minēto darbu veikšanā. Līgumam jābūt izpildītam. | Informācija par prasībai atbilstošu pretendenta **profesionālo** **pieredzi** tiek norādīta, aizpildot veidlapas formu, kura pievienota nolikuma 2.pielikumā.Pieredzes aprakstam var pievienot pasūtītāju atsauksmi vai izziņu, kas apliecina pieredzes aprakstā norādītā līguma kvalitatīvu izpildi. |
| 26.4. Pretendents nodrošina kvalificēta personāla piesaisti līguma izpildei. | Pretendents apliecina ka tā rīcībā, uz iepirkuma līguma noslēgšanas dienu, ir speciālists ar ēku energoefektivitātes izvērtēšanā (vārds un uzvārds, sertifikāta numurs un derīguma termiņš).Ja piedāvātais speciālists nav līgumattiecībās ar Pretendentu vai ar apakšuzņēmēju uz kura spējām Pretendents balstās, tad jāiesniedz abu pušu parakstīti vienošanās dokumenti par līguma attiecību nodibināšanu ar Pretendentu šajā iepirkumā paredzēto darbu veikšanai ja Pretendents iegūs tiesības slēgt līgumu. |

1. Pretendentam jāseko līdzi aktuālajai informācijai Pretendenta mājas lapā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar jaunāko informāciju, kurai ir nodrošināta brīva un tieša elektroniskā pieeja.

**VI. Piedāvājumu vērtēšanas kritēriji un lēmuma pieņemšanas kārtība**

1. Iepirkuma komisija vērtē Pretendentus un to iesniegtos piedāvājumus saskaņā ar PIL, iesniegtajiem iepirkuma dokumentiem, kā arī citiem normatīvajiem aktiem.
2. Par Iepirkuma uzvarētāju tiks atzīts Pretendents, kurš:
	1. iesniedzis visus pieprasītos dokumentus;
	2. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro.*
	3. atbilst kvalifikācijas prasībām un to dokumentāli pierādījis;

29.3. apliecinājis spējas nodrošināt līgumsaistību izpildi pilnā apjomā, noteiktajā termiņā un kvalitātē;

29.4. nav izslēdzams no dalības iepirkumā saskaņā ar Starptautisko un Latvijas Republikas nacionālo sankciju likuma 11.1 pantu vai PIL 9.panta astoto daļu;

29.5. iesniedzis saimnieciski izdevīgāko piedāvājumu – zemāko cenu.

1. Pirms piedāvājuma izvēles, Pasūtītājs veic finanšu piedāvājuma dokumentu pārbaudi, aritmētisko kļūdu labojumus. Aritmētisko kļūdu gadījumā tiks vērtēts labotais finanšu piedāvājums, ievērojot PIL 41.panta devītās daļas nosacījumus.
2. Ja Pretendents, kuram piešķirtas iepirkuma līguma slēgšanas tiesības, atsauks piedāvājumu vai nenoslēgs līgumu 10 (desmit) kalendārajās dienās no paziņošanas dienas, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam Pretendentam, kurš piedāvājis nākamo zemāko cenu vai pārtraukt iepirkumu, neizvēloties nevienu piedāvājumu.
3. Ja pieņemts lēmums iepirkuma līguma slēgšanas tiesības piešķirt nākamajam Pretendentam, kurš piedāvājis zemāko cenu, bet tas atsakās slēgt līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
4. Ja tiks pieņemts lēmums līgumu slēgt ar piegādātāju apvienību, tās pienākums ir līdz Līguma noslēgšanas termiņam, izveidot juridisku apvienību vai noslēgt sabiedrības līgumu, vienojoties par apvienības dalībnieku atbildības sadalījumu un iesniegt Pasūtītājam nepieciešamos dokumentus līguma noslēgšanai.
5. Pasūtītājs informēs visus Pretendentus par iepirkuma rezultātiem atbilstoši PIL 9.panta 13. un 14. daļai.
6. Pasūtītājs ir tiesīgs līdz iepirkuma līguma noslēgšanai pārtraukt iepirkuma procedūru, ja tam ir objektīvs pamatojums.

**VII. Līguma slēgšana**

1. Izraudzītajam Pretendentam 10 (desmit) kalendāro dienu laikā no Līguma saņemšanas dienas tas jāparaksta un jānogādā atpakaļ Pasūtītājam uz juridisko adresi. Elektroniski parakstīts Līgums par nosūtītu uzskatāms, ja tas nosūtīts uz Nolikuma 2.punktām minēto elektroniskā pasta adresi.
2. Ja šajā termiņā netiks iesniegts parakstīts līgums, tiks uzskatīta, ka Pretendents atteicies parakstīt Līgumu.
3. Paziņojot par iepirkuma līguma slēgšanu un informējot pārējos Pretendentus, Pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi Pretendenti.

**VIII. Citi noteikumi**

1. Iepirkuma komisija darbojas saskaņā ar PIL un šā Nolikuma prasībām. Savus lēmumus komisija pieņem sēžu laikā.
2. Iepirkuma komisija nodrošina iepirkuma procedūras dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.
3. Iepirkuma komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu.
4. Iepirkuma komisija sniegs atbildes uz ieinteresēto Pretendentu rakstveidā uzdotajiem jautājumiem vai papildu informāciju triju darba dienu laikā, bet ne vēlāk kā četras dienas pirms piedāvājumu iesniegšanas termiņa beigām.
5. Papildu informāciju iepirkumu komisija nosūtīs ieinteresētajam Pretendentam, kas uzdevis jautājumu, vienlaikus ievietos šo informāciju vietā, kur ir pieejams iepirkuma Nolikums, norādot arī uzdoto jautājumu.
6. Gadījumā, ja ārējos normatīvajos aktos tiek izdarīti grozījumi un tie stājas spēkā iepirkuma procedūras laikā, piemēro jaunāko normatīvo aktu nosacījumus, negrozot Nolikumu.

**Pielikumā:**

1. Pieteikums dalībai iepirkumā un finanšu piedāvājums (1.pielikums).
2. Pretendenta izpildīto darbu saraksts (2.pielikums).
3. Līguma projekts (3.pielikums).

*1.pielikums*

*Cenu aptaujai par biroja ēkas Rāmavas ielā 17, Rāmavā energosertifikācijas*

*dokumentu sagatavošanas pakalpojuma sniegšanu*

*nolikumam*

**PIETEIKUMS UN FINANŠU PIEDĀVĀJUMS**

1. Komersants \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vienotais reģistrācijas Nr \_\_\_\_\_\_\_\_\_\_\_\_\_\_\_, reģistrācijas nr. BIS \_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr.\_\_\_\_\_\_\_\_\_\_\_\_\_\_\_\_\_\_\_\_\_\_ e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tā vārdā (vārds, uzvārds, amats) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ar šī pieteikuma iesniegšanu piesaka dalību iepirkumam “par biroja ēkas Rāmavas ielā 17, Rāmavā energosertifikācijas dokumentu sagatavošanas pakalpojuma sniegšanu”, un piekrīt visiem nolikuma nosacījumiem, garantē nolikuma un normatīvo aktu prasību izpildi.

**2.** **Pretendents** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v.,uzvārds) apliecina, ka:

 2.1. visa sniegtā informācija ir pilnīga un patiesa;

 2.2. piekrīt visiem nolikuma, t.sk. iepirkuma līgumu projekta, nosacījumiem;

 2.3. darbi tiks veikti atbilstoši normatīvo aktu prasībām;

 2.4.uz Pretendentu nav attiecināms Starptautisko un Latvijas Republikas nacionālo sankciju likums;

 2.5. tam ir normatīvajos aktos noteiktā kārtībā nodarbināts personāls ar atbilstošu kvalifikāciju, kas ļauj nodrošināt noteikto prasību izpildi;

 2.6. nav tādu apstākļu, kuri liegtu tiesības piedalīties iepirkumā un izpildīt Nolikumā norādītās prasības.

 **3. Finanšu piedāvājums:**

|  |  |
| --- | --- |
| **Pakalpojuma nosaukums** | **Piedāvātā līgumcena****euro bez PVN** |
| Pakalpojuma sniegšana par pārskata sagatavošanu par ekonomiski pamatotiem ēkas norobežojošo konstrukciju un inženiersistēmu energoefektivitāti uzlabojošiem pasākumiem birojā ēkai Rāmavas ielā 17, Rāmavā |  |

 Mēs apliecinām, ka:

* piedāvājuma summā iekļautas visas Pretendenta paredzamās izmaksas, visi nodokļi un nodevas, ja tādas ir paredzētas, kas nepieciešami kvalitatīvai pakalpojumu izpildei;
* ja mūsu Piedāvājums tiks pieņemts, darbus veiksim līgumā noteiktajā termiņā.

|  |  |
| --- | --- |
| Vārds, uzvārds, amats |  |
| Paraksts  |  |
| Datums |  |

*2.pielikums*

*Cenu aptaujai par biroja ēkas Rāmavas ielā 17, Rāmavā energosertifikācijas*

*dokumentu sagatavošanas pakalpojuma sniegšanu*

*nolikumam*

**Pretendenta izpildīto darbu saraksts**

|  |  |  |  |
| --- | --- | --- | --- |
| Nr.  | Pasūtītāja nosaukums, adrese, kontaktpersonas uzvārds, telefona nr. | Objekta nosaukums, adrese | Darba veikšanas laiks |
| 1.[[1]](#footnote-1) |  |  |  |
|  |  |  |  |

Pielikumā atsauksmes (ja tādas tiek pievienotas) \_ uz lapām.

|  |  |
| --- | --- |
| Vārds, uzvārds, amats |  |
| Paraksts  |  |
| Datums |  |

*3.pielikums*

*Cenu aptaujai par biroja ēkas Rāmavas ielā 17, Rāmavā energosertifikācijas*

*dokumentu sagatavošanas pakalpojuma sniegšanu*

*nolikumam*

*Līguma projekts*

**Līgums Nr. {{ DOKREGNUMURS }}**

**par biroja ēkas Rāmavas ielā 17, Rāmavā energosertifikācijas**

**dokumentu sagatavošanas pakalpojuma sniegšanu**

Rāmavā 2025.gada[[2]](#footnote-2) \_\_\_\_\_\_\_\_\_\_\_\_\_\_\_\_

**Sabiedrība ar ierobežotu atbildību “Ķekavas nami”,** vienotais reģistrācijas Nr.LV40003359306, juridiskā adrese Rāmavas iela 17, Rāmava, Ķekavas pagasts, Ķekavas novads, tās valdes priekšsēdētāja **Raivo Lāča** un valdes locekļa **Edgara Menča** personā, kuri rīkojas uz statūtu pamata, turpmāk tekstā “**Pasūtītājs”,** no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_\_\_\_\_\_\_\_ juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā – **Izpildītājs** kura vārdā saskaņā ar statūtiem rīkojas \_\_\_\_\_\_\_\_\_\_\_\_\_\_\_\_\_\_, no otras puses,

turpmāk šī līguma tekstā Pasūtītājs un Izpildītājs abi kopā saukti arī **„**Puses**”**, bet katrs atsevišķi arī **„**Puse**”**, noslēdz šāda satura līgumu, turpmāk – „Līgums”, kas ir saistošs kā Pusēm, tā arī viņu saistību un tiesību pārņēmējiem:

1. **Līguma priekšmets**

1.1. Pasūtītājs uzdod, bet Izpildītājs apņemas ar saviem darba rīkiem, ierīcēm, metodēm un darbaspēku organizēt un veiktpārskata sagatavošana par pārbūvējamās biroja ēkas Rāmavas ielā 17, Rāmavā, Ķekavas pagastā, Ķekavas novadā turpmāk – “**Objekts”,** pārskata par ekonomiski pamatotiem ēkas norobežojošo konstrukciju un inženiersistēmu energoefektivitāti uzlabojošiem pasākumiem, šajā Līgumā noteiktajā apjomā, kvalitātē un termiņā, atbilstoši Pasūtītāja prasībām un Izpildītāja iesniegtajam piedāvājumam (turpmāk – Darbi).

1.2. Darbus Izpildītājs veic ievērojot prasības, kas noteiktas Ministru kabineta 2021.gada 8.aprīļa noteikumos Nr.222 "Ēku energoefektivitātes aprēķina metodes un ēku energosertifikācijas noteikumi", ka arī, lai projektu iesniegtu dalībai AS “Attīstības finanšu institūcijā Altum” finansētā programmā.

**2. Līguma cena un norēķinu kārtība**

* 1. Cenu aptaujas rezultātā noteiktā līgumcena (bez PVN) \_\_\_\_\_\_\_\_\_\_\_ (\_\_\_\_\_ EUR, \_\_\_ centi) (turpmāk – Līgumcena) noteikta pamatojoties uz Izpildītāja iesniegto piedāvājumu un pasūtītāja Iepirkumu komisijas lēmumā fiksētajiem iepirkuma rezultātiem.
	2. Darbu izpildes laiks 8 (astoņas) nedēļas no Līguma 3.1.punktā noteiktā termiņa iestāšanās līdz darbu pabeigšanai, pusēm parakstot darbu nodošanas – pieņemšanas aktu.
	3. Pievienotās vērtības nodoklis tiek aprēķināts un maksāts saskaņā ar Pievienotās vērtības nodokļa likuma 142. panta nosacījumiem.
	4. Līguma summā ir iekļautas:
		1. visas izmaksas, kas attiecas uz ekspertīzes veikšanu, tai skaitā, izmaksas, kas saistītas ar nepieciešamo atļauju un saskaņojumu saņemšanu valsts un pašvaldību institūcijās, ceļa un sakaru izdevumi, izdevumi par ekspertīzes veikšanai nepieciešamo materiālu, tehnikas un aprīkojuma iegādi, piegādi vai nomu, energo un citiem resursiem, atlīdzības un obligātie maksājumi, kurus piemēro vai kuri tiks piemēroti Izpildītāja pienākumu pienācīgai izpildei saskaņā ar Līgumu un tamlīdzīgas izmaksas;
		2. izmaksas, kas saistītas ar iespējamo defektu vai trūkumu novēršanu.
	5. Netiek kompensēti nekādi darbi, kuri jāveic atkārtoti sakarā ar konstatētiem trūkumiem ekspertīzes kvalitātē. Netiek kompensēta trūkumu novēršanā izmantoto materiālu, tehnikas vai darba stundu izmaksas, kas radušās Izpildītāja vainas dēļ.
	6. Samaksa par Darbu tiek veikta vienā maksājumā pēc pieņemšanas – nodošanas akta saskaņošanas un rēķina iesniegšanas. No maksājuma tiek atskaitīti visi līgumsodi, ja tādi ir.
	7. Visi Līgumā paredzētie maksājumi tiek veikti ar pārskaitījumu uz Izpildītāja norādīto bankas kontu. Par samaksas brīdi tiek uzskatīts datums, kurā Pasūtītājs ir veicis maksājuma pārskaitījumu uz Izpildītāja norēķina kontu.
	8. Neviens maksājums, kas tiek izdarīts saskaņā ar Līgumu, netiek uzskatīts par galēju pierādījumu Līguma saistību nedz pilnīgai, nedz arī daļējai izpildei, un neviens maksājums, ieskaitot pēdējo maksājumu, nenozīmē akceptu nepilnīgam, nekvalitatīvam būvdarbam, neatbilstošu remontmateriālu vai neatbilstošu būvizstrādājumu izmantošanai.
1. **Darbu uzsākšana un izpildes termiņš**
	1. Izpildītājs darbu uzsāk 5 (piecu) darba dienu laikā pēc Līguma parakstīšanas. Darba izpildes tecējums sākas pēc darbu saskaņošanas ar 5.6.punktā minēto personu.
	2. Darbu organizatoriskie jautājumi tiek izskatīti un risināti kontaktējoties ar Pasūtītāja pārstāvi. Ja nepieciešamas, var organizēt būvsapulci, kuras pieņemtie lēmumi tiek fiksēti protokolā.

**4. Izpildītāja pienākumi un tiesības**

* 1. Izpildītājs ievēro jomu reglamentējošo normatīvo aktu prasības.
	2. Izpildītājam ir pienākums:
		1. Ievērot darba drošības, darba aizsardzības, ugunsdrošības, apkārtējās vides aizsardzības noteikumus, kā arī citu spēkā esošo ārējo normatīvo aktu, kas reglamentē darbu veikšanu, prasības, pretējā gadījumā uzņemoties pilnu atbildību par šo prasību neievērošanas gadījumā radītajām sekām.
		2. Nodrošināt videi nekaitīgu atkritumu apsaimniekošanu, neapdraudētu cilvēku veselību vai dzīvību, kā arī nebojātu trešo personu mantu.
		3. Līgumā noteiktos darbus veikt ar savu (īpašumā vai lietošanā esošu) tehniku, aprīkojumu un citiem materiāli-tehniskajiem līdzekļiem, ja vien Līdzēji rakstveidā nevienojas citādi.
		4. Nekavējoši, vienas darba dienas laikā, ziņot Pasūtītājam par visiem apstākļiem, kas atklājušies darbu izpildes procesā un var neparedzēti ietekmēt darbus Objektā.
	3. Šajā līgumā noteikto Darbu izpilde tiek fiksēta ar nodošanas – pieņemšanas aktu.
	4. Izpildītājam ir tiesības pieprasīt Darbu izpildes termiņa pagarinājumu, ja izpilde tiek kavēta viena vai vairāku iemeslu dēļ, kas radušies no Izpildītāja neatkarīgu apstākļu dēļ un Izpildītājs to var dokumentāli pamatot:

4.4.1. ja iestājas nepārvaramas varas apstākļi un remontdarbu izpilde tiek apgrūtināta vai padarīta uz laiku neiespējama;

4.4.2. ja pēc Pasūtītāja rakstiska pieprasījuma Darbi vai to daļa ir pārtraukti.

* 1. Izpildītājs pats atbild par zaudējumiem vai citām sekām, ko tas ar savu darbību vai bezdarbību radījis trešajām personām, veicot darbus Objektā, un apņemas šis sekas nekavējoties novērst vai atrisināt.

4.6. Saņemt samaksu par kvalitatīvi veiktiem Darbiem Līgumā noteiktajā kārtībā, kā arī pieprasīt no Pasūtītāja līgumsodu 0,5% apmērā no rēķinā norādītās un termiņā nesamaksātās summas par katru nokavēto maksājuma dienu, bet ne vairāk kā 10% no Līgumcenas.

4.7. Izpildītāja pārstāvis par Darbiem Objektā - \_\_\_\_\_\_\_\_\_\_\_\_\_\_\_\_\_\_\_\_\_\_

**5. Pasūtītāja tiesības un pienākumi**

* 1. Pieņemt no Izpildītāja saskaņā ar Līgumu kvalitatīvi izpildītos Darbus pēc faktiski paveiktā apjoma un samaksāt par tiem Līgumā noteiktajā kārtībā.
	2. Neveikt nekāda veida rīcību, kura traucētu Darbu izpildi, ja vien tas nav saistīts ar konstatētiem pārkāpumiem no Izpildītāja puses.
	3. Izpildītāja saņemtos paziņojumus, pieprasījumus, iesniegumus un priekšlikumus Pasūtītājs izvērtē 3 (trīs) darba dienu laikā.
	4. Ja Izpildītājs kavē Darbu izpildes termiņu, Izpildītājs maksā Pasūtītājam nokavējuma procentus 0,5% (nulle komats piecu %) apmērā no Līgumsummas par katru nokavēto kalendāro dienu.
	5. Jebkādi Pasūtītāja apmaksāti materiāli, pakalpojumi vai iekārtas kļūst par Pasūtītāja īpašumu ar to apmaksas brīdi, un Izpildītāja maksātnespējas gadījumā tie pāriet Pasūtītāja īpašumā neatkarīgi no tā vai tie ir, vai nav nogādāti Objektā.
	6. Pasūtītāju jautājumos par Darbiem Objektā pārstāv būvspeciālists Jānis Ipatjevs, tālr. 26382990 e-pasts – janis.ipatjevs@kekavasnami.lv .

**6. Līguma darbības termiņš, grozīšanas, papildināšanas un izbeigšanas kārtība**

* 1. Līgums stājas spēkā no brīža, kad to parakstījušas abas puses un darbojas līdz Pušu saistību pilnīgai izpildei.
	2. Darbu pabeigšana Objektā ne vēlāk kā 8 (astoņu) nedēļu laikā no Objekta nodošanas - pieņemšanas akta parakstīšanas.
	3. Līgums var tikt grozīts, papildināts, pagarināts tikai ar Pušu rakstisku vienošanos, kas tiek noformēts kā šī Līguma pielikums un ir tā neatņemama sastāvdaļa.
	4. Pasūtītājam ir tiesības vienpusēji atkāpties no šī līguma, rakstveidā paziņojot par to Izpildītājam, ja Izpildītājs vairāk kā mēnesi kavē šajā līgumā noteikto līgumsaistību izpildi, uzliekot par pienākumu Izpildītājam segt visus zaudējumus, kas radušies līgumsaistību neizpildes rezultātā.

**7. Nepārvaramā vara**

* 1. Līdzēji tiek atbrīvoti no atbildības par daļēju vai pilnīgu Līgumā paredzēto saistību neizpildi, ja tam par iemeslu bijuši nepārvaramas varas (force majeur) apstākļi.
	2. Iestājoties nepārvaramas varas apstākļiem (Valsts varas pārvaldes lēmumi un rīkojumi, streiki, masu nekārtības, pandēmijas, darbu veikšanu kavē klimatiskie apstākļi, kas neļauj ievērot būvniecības tehnoloģisko procesu un citi objektīvi fakti un iemesli), Līdzējam, kurš pirmais ir konstatējis nepārvaramas varas apstākļus, ir pienākums nekavējoties, bet ne vēlāk kā 2 (divu) darba dienu laikā pēc minēto iemeslu konstatēšanas iesniegt rakstveida paziņojumu otram Līdzējam. Paziņojumā jāraksturo apstākļi, kā arī jāsniedz to ietekmes vērtējums attiecībā uz savu saistību izpildi saskaņā ar Līgumu. Paziņojumā jānorāda paredzamais līgumsaistību izpildes turpinājuma termiņš.
	3. Līdzēji var vienpusēji izbeigt Līgumu, ja nepārvaramas varas apstākļi turpinās ilgāk par 3 (trīs) kalendāriem mēnešiem. Šādā gadījumā neviens no Līdzējiem nav tiesīgs pieprasīt tādējādi radušos zaudējumu atlīdzību. Ja Līgums tiek izbeigts nepārvaramas varas apstākļu dēļ, Pasūtītājs norēķinās ar Izpildītāju tikai par faktiski izpildītajiem remontdarbiem.
	4. Nepārvaramas varas apstākļiem beidzoties, Līdzējam, kurš pirmais ir konstatējis minēto apstākļu izbeigšanos, ir pienākums nekavējoties iesniegt pārējiem Līdzējiem rakstisku paziņojumu.

**8. Pretenzijas iesniegšana un strīdu izskatīšanas kārtība**

8.1. Jebkurš strīds, prasība, kas izriet no šī līguma, skar šo līgumu, šī līguma grozīšana – pārkāpšana, izbeigšana, likumība, spēkā esamība vai iztulkošana (interpretācija), tiek risināta sarunu ceļā. Ja Līdzējs nevar atrisināt strīdu sarunu ceļā, tas tiek izšķirts Latvijas Republikas likumdošanas paredzētajā kārtībā.

8.2. Līguma saistību neizpildes gadījumā vai gadījumā, kad tiek radīti zaudējumi otrai Pusei, vainīgā Puse atlīdzina otrai Pusei radušos zaudējumus pilnā apmērā.

**9. Nobeiguma noteikumi**

9.1. Līgums satur Pušu pilnīgu vienošanos, Puses ir iepazinušās ar tā saturu un piekrīt tā noteikumiem, apliecinot to ar saviem parakstiem.

9.2. Pusēm ir jāinformē vienai otru nedēļas laikā par savu rekvizītu maiņu.

9.3.Visi paziņojumi, vēstules, pretenzijas un cita ar Līgumu saistītā dokumentācija tiek uzskatīta par saņemtu un paziņotu septītajā dienā pēc tās nosūtīšanas uz Puses juridisko adresi.

9.4. Līgums ir sastādīts valsts valodā 2 (divos) eksemplāros, pa vienam eksemplāram katrai Pusei. Abiem eksemplāriem ir vienāds juridisks spēks.

9.5. Līgumsoda apmaksa neatbrīvo Puses no līgumsaistību izpildes.

**Pušu rekvizīti**

**PASŪTĪTĀJS IZPILDĪTĀJS**

|  |  |
| --- | --- |
| **Sabiedrība ar ierobežotu atbildību** **“Ķekavas nami”**  |  |
| reģ.Nr. 40003359306 |  |
| Rāmavas iela 17, Rāmava, Ķekavas novads |  |
| AS SEB banka |  |
| LV18UNLA0003001609027 |  |
| tālr. 29220011 |  |
| e-pasts : info@kekavasnami.lv  |  |

R.Lācis

E.Mencis

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Papildina rindu skaitu pēc nepieciešamības [↑](#footnote-ref-1)
2. Dokumenta parakstīšanas datums ir pēdējā pievienotā droša elektroniskā paraksta laika zīmoga datums [↑](#footnote-ref-2)